Hej, 


Vi havde sidste uge en gulvmand ude og slibe samt nylakere gulvene med eftersigende 3 lag hvid lak.


Der er dog en mere rug overflade på gulvet ude i kanterne i forhold til resten af gulvet er dette normalt eller et tegn på sjusk ?


Mvh Simone


Gulvmand har slebet og lakeret men langs alle vægge er overfladen mindre glat, er det sjusk eller i orden?
Hej Simone


Ude langs med kanterne kan det være sværere at komme til, og man bruger typisk en lille kantsliber. Men det er mere besværligt, og man kan ikke altid komme helt ud i hjørnerne med maskiner, og så skal man have enten små maskiner frem eller slibe det med hånden. Og her er det nemt at springe over.


Så det er her, at vi ser at der springes lidt let hen over det, og dermed bliver det ikke nær så glat og fint derude.


Så ja, kort fortalt er der tale om sjusk af større eller mindre grad.


I må melde det og klage over finishen der. Og bede gulvmanden rette det til.


Held og lykke med det.

